ddrg/super_eurlex huggingface dataset:
37.

kræver, at Det Forenede Kongerige omgående stopper enhver skræmmekontrol af fartøjer fra EU og afholder sig fra at pålægge diskriminerende tekniske foranstaltninger; udtrykker dyb bekymring over muligheden for, at Det Forenede Kongerige uden begrundelse afviger fra EU's forordninger om tekniske foranstaltninger og anden EU-miljølovgivning, som således i realiteten begrænser adgangen til britiske farvande for nogle europæiske fiskerfartøjer, idet det gør fiskeri uforholdsmæssigt besværligt; understreger den rolle, som Specialudvalget om Fiskeri spiller med hensyn til at finde en fælles tilgang til tekniske foranstaltninger og drøfte enhver foranstaltning, som den ene part underretter den anden om; minder om, at handels- og samarbejdsaftalen forpligter begge parter til nøje at begrunde den ikkediskriminerende beskaffenhed ved alle foranstaltninger på dette område og nødvendigheden af at garantere miljømæssig bæredygtighed på lang sigt på grundlag af videnskabeligt verificerbare data; opfordrer Kommissionen til at være særlig opmærksom på, at disse betingelser bliver opfyldt, og til at reagere kraftigt, hvis Det Forenede Kongerige handler på en diskriminerende måde;
35.

bemærker, at EU's brintstrategi vil kræve import af ren brint; fremhæver, at de sydlige lande i Middelhavsområdet har et enormt potentiale for at anvende og eksportere ren brint til Europa; anerkender desuden, at denne fremtidige handelsforbindelse fremmes bedst, hvis alle partnere er omfattet af den indsats på FoI-området, der understøtter brintstrategien; opfordrer Kommissionen til at vurdere muligheden for at udvide finansieringen af Unionens FoI-partnerskaber, f.eks. partnerskabet vedrørende FoI i Middelhavsområdet (PRIMA), uden at der afviges fra hovedmålene, navnlig udviklingen af fælles innovative løsninger, som Middelhavsområdet har akut behov for;
4.

opfordrer Kommissionen til uden unødigt ophold at forelægge et sæt fælles retningslinjer eller et lignende ikke-lovgivningsmæssigt værktøj, som bør omfatte henstillinger og bedste praksis, som medlemsstaterne skal følge for at sikre, at afhøringen af barnet foretages enten af en dommer eller en uddannet ekspert, og at der ikke lægges pres på barnet, herunder fra forældrene; understreger, at sådanne afhøringer, navnlig i familieretlige sager, bør finde sted i en børnevenlig ramme og være passende i forhold til barnets alder, modenhed og sprogfærdigheder med hensyn til sprog og indhold, samtidig med at der gives alle garantier, der sikrer barnets følelsesmæssige integritet og tarv, for således at undgå unødig stress, og det sikres, at den kompetente myndighed tager behørigt hensyn til barnets synspunkter i overensstemmelse med dets alder og modenhed; understreger endvidere, at høring af barnet i familiesager, hvor der er mistanke om vold i hjemmet eller i familien eller om, at barnet har været »vidne til vold«, altid bør finde sted i nærværelse af kvalificerede fagfolk, læger eller psykologer, herunder fagfolk, der er kvalificeret i pediatrisk neuropsykiatri, for ikke at forværre deres traumer eller skade dem yderligere;
4.

understreger, at der er behov for omfattende viden om situationen i hver enkelt medlemsstat og på europæisk plan; mener, at anvendelsen af forskellige målingssystemer i de enkelte medlemsstater kan føre til vanskeligheder med at løse problemet med nitratforurening på europæisk plan; opfordrer Kommissionen til at sikre sammenlignelighed mellem resultaterne af nitratmålinger og eutrofieringsvurderinger på tværs af medlemsstaterne; er af den opfattelse, at systemerne til nitratmåling og vurdering af eutrofiering, og navnlig placeringen af målepunkterne, bør harmoniseres inden for EU; opfordrer Kommissionen til at yde teknisk støtte til medlemsstaterne i denne proces ved at forbedre sine retningslinjer og gennemføre en undersøgelse af, hvordan overvågningssystemerne gennemføres af medlemsstaterne; understreger, at der er behov for et ensartet system for prøveudtagning og analyse for at gøre de målte værdier sammenlignelige;
23.

insisterer på behovet for uhindret humanitær adgang for at sikre, at de midler, der afsættes, rent faktisk når ud til de berørte; opfordrer EU og dets medlemsstater til at revidere og tilpasse de nuværende foranstaltninger i overensstemmelse hermed; minder om, at humanitær bistand skal være neutral, upartisk, human og uafhængig og aldrig bør være underlagt nogen form for konditionalitet; opfordrer Rådet, Kommissionen og EU-Udenrigstjenesten til konsekvent at formidle budskabet om, at ydelse af humanitær bistand ikke er betinget af Rådets fem benchmarks for at gå i dialog med Taliban;
36.

opfordrer til en fælles vurdering af, hvordan rammeaftalen fra 2010 fungerer, og af behovet for en målrettet revision for at sikre, at dens bestemmelser og tidsrammer vedrørende Parlamentets indirekte initiativret kan opretholdes effektivt; opfordrer også Rådet og Kommissionen til sammen med Parlamentet at vurdere, i hvilket omfang den interinstitutionelle aftale om bedre lovgivning bør revideres for at fjerne eventuelle hindringer for Parlamentets mulighed for at udøve sine beføjelser til at foreslå lovgivningsinitiativer;
7.

anerkender Kommissionens beslutning om at udpege nedlæggelsen af den øverste domstols ulovlige disciplinærafdeling og overførslen af disciplinære funktioner til en anden afdeling under den øverste domstol som en af de afgørende betingelser for frigivelse af midler under genopretnings- og resiliensfaciliteten; opfordrer indtrængende Kommissionen til at anvende en solid kontrolmekanisme samt en prøveperiode for at sikre, at den nye afdeling opfylder kriterierne for en uafhængig og upartisk domstol, der er oprettet ved lov som krævet i artikel 19 i TEU, inden der frigives nogen midler; understreger behovet for nøje at overholde den tidsplan, der er fastsat i genopretnings- og resiliensplanen;
18.

opfordrer de georgiske myndigheder til resolut at opretholde de højeste standarder for demokrati, retsstatsprincippet, retsvæsenets uafhængighed, retfærdig rettergang og grundlæggende frihedsrettigheder, herunder på området for mediefrihed, og dermed utvetydigt vise deres politiske vilje til at honorere det georgiske folks ambitiøse forhåbninger om europæisk tilhørsforhold, som det fremgår af landets ansøgning om EU-medlemskab af 3. marts 2022; er af den opfattelse, at det georgiske folks legitime forhåbninger fortjener at blive opfyldt, og opfordrer derfor EU-institutionerne til at arbejde hen imod at give Georgien status som EU-kandidatland i overensstemmelse med artikel 49 i traktaten om Den Europæiske Union på grundlag af fortjeneste og på betingelse af, at de georgiske myndigheder opfylder alle kriterier;
15.

opfordrer EU og dets medlemsstater til nøje at overvåge situationen på stedet gennem deres lokale repræsentanter og ambassader i Nicaragua; opfordrer EU-delegationen og medlemsstaterne med diplomatiske missioner på stedet til fuldt ud at gennemføre EU's retningslinjer vedrørende menneskerettighedsforkæmpere og til at yde al passende støtte til de menneskerettighedsforkæmpere, der er blevet tilbageholdt, herunder fængselsbesøg og overvågning af retssager, til offentligt at fordømme overgreb mod menneskerettighedsforkæmpere og uafhængige medier og til at støtte deres arbejde; opfordrer EU-delegationen og medlemsstaterne til at anvende alle tilgængelige instrumenter til at øge deres støtte til menneskerettighedsforkæmperes arbejde, til at lette udstedelsen af nødvisa, hvor det er relevant, og til at sørge for midlertidig indkvartering i EU's medlemsstater af humanitære grunde;
12.

understreger betydningen af at samarbejde med ligesindede partnere for at sætte en stopper for tvangsarbejde på globalt plan og for at sikre, at varer fremstillet ved tvangsarbejde ikke handles; bemærker, at der er behov for en fælles indsats for at sikre, at forbuddet ikke omgås, og at varer, der mistænkes for at være fremstillet ved hjælp af tvangsarbejde, ikke kan omdirigeres;
32.

understreger, at fiskeri, herunder ikkeindustrielt fiskeri, er en vigtig sektor for Mauretaniens økonomi og er afgørende for landets økonomiske udvikling, fødevaresikkerhed, ernærings- og beskæftigelsesmuligheder, navnlig for kvinder og unge, og for at sikre en inklusiv og bæredygtig økonomisk udvikling for alle; støtter derfor foranstaltninger til i væsentlig grad at øge lokale aktørers modstandsdygtighed, herunder små familieejede virksomheder og kystsamfund, over for konsekvenserne af klimaændringer og kysterosion; insisterer på, at investeringer i fiskeri skal være klart tilpasset verdensmålene for bæredygtig udvikling og ikke må være til skade for kystsamfundenes behov; insisterer på, at den finansielle modydelse, der er fastsat i den nye aftale, skal fordeles på en måde, der tager hensyn til kystsamfundenes grundlæggende rolle;
48.

opfordrer GD DEFIS, medlemsstaterne, EU-Udenrigstjenesten og EDA til at følge en tilgang med et indbygget lavt energi-, CO 2 - og miljøfodaftryk ved anvendelsen af relevante EU-midler og til regelmæssigt at aflægge rapport om fremskridt; understreger, at det er særlig vigtigt at følge en koordineret tilgang på EU-plan, når der iværksættes forsknings-, udviklings-, moderniserings- eller samlings- og delingsinitiativer, navnlig med hensyn til militære teknologier og kapaciteter samt teknologier og kapaciteter med dobbelt anvendelse; minder om, at det er strategisk vigtigt at udvikle alle teknologiske aspekter og tage højde for livscyklusomkostninger sammen med standardisering og certificering på EU-plan for at sikre, at udstyret er egnet til at håndtere virkningerne af klimakrisen; glæder sig over, at EUF bidrager til at integrere klimaindsatsen i EU's politikker og til at nå det overordnede mål om, at 30 % af EU's budgetudgifter skal gå til klimamål, hvilket er det mål, der er fastsat for EU's budget for 2021-2027; minder om, at forsknings- og udviklingstiltag kan rettes mod løsninger til at forbedre effektiviteten, reducere CO 2 -fodaftrykket og opnå bæredygtig bedste praksis; glæder sig over den relevante investering på 133 mio. EUR, der er afsat i det første årlige arbejdsprogram, men bemærker, at dette kun udgør 11 % af det samlede årlige budget for Den Europæiske Forsvarsfond; minder om NextGenerationEU's rolle i klimaindsatsen og opfordrer medlemsstaterne til at anvende ressourcer fra deres nationale genopretningsplaner til at investere i den grønne omstilling af deres militære infrastruktur;
59.

minder om, at EU-finansiering under IPA III og den økonomiske plan og investeringsplanen for Vestbalkan, der er instrumenter, som det glæder sig over, er baseret på streng konditionalitet; understreger, at IPA III tager højde for, at finansieringen skal tilpasses eller endda suspenderes i tilfælde af en betydelig tilbagegang eller vedvarende mangel på fremskridt inden for »de grundlæggende elementer«, navnlig på retsstatsområdet og de grundlæggende rettigheder, herunder bekæmpelse af korruption og organiseret kriminalitet, samt mediefrihed; understreger, at det er i EU's egne sikkerhedsinteresser og dets ansvar at garantere, at EU-midler ikke bidrager til korruption; opfordrer EU og landene på Vestbalkan til i denne forbindelse at styrke det grænseoverskridende retlige samarbejde og etablere en ramme for et effektivt samarbejde med Den Europæiske Anklagemyndighed, navnlig med hensyn til IPA III-midler; understreger behovet for at forbedre synligheden af EU's finansiering og sikre, at enhver investering er i overensstemmelse med målene i Parisaftalen og EU's dekarboniseringsmål;
20.

understreger, at det er uacceptabelt at gøre gasforsyning fra Rusland til et våben for at lægge politisk pres på Moldovas regering for at få landet til at ændre sin geopolitiske orientering og dermed ikke kunne leve op til de legitime ønsker fra vælgerne i Moldova; opfordrer indtrængende Kommissionen og EU-Udenrigstjenesten til at medtage Moldova i EU's planer om at søge uafhængighed vedrørende energiforsyning fra Rusland og øge EU's finansielle og tekniske støtte til Moldova, hvilket er nødvendigt for at sikre Moldovas modstandsdygtighed over for en sådan ekstern indblanding og mindske landets store afhængighed af russisk energi; anmoder EU om at udvise større energisolidaritet med Moldova i overensstemmelse med associeringsaftalen ved at øge de indbyrdes forbindelser på energiinfrastrukturområdet mellem EU og landene i regionen; understreger betydningen af hurtigst muligt at gennemføre alle nødvendige investeringer og vedligeholde den europæiske energiinfrastruktur, således at EU-medlemsstaternes lagerfaciliteter og samkøringslinjer kan muliggøre gastransmission i tilstrækkeligt omfang fra EU til partnerlandene; opfordrer de moldoviske myndigheder til på lang sigt at fastholde landets tilsagn som medlem af Energifællesskabet om at gennemføre EU's tredje energipakke, navnlig adskillelsen af transmission og distribution af gas og elektricitet;
17.

mener, at læring for et bæredygtigt miljø bør integreres i læseplanerne i hele EU med et livslangt læringsperspektiv, herunder gennem undervisning i europæisk og globalt medborgerskab, for at sætte de lærende i stand til at blive aktive fortalere for mere inklusive og bæredygtige samfund;
44.

mener, at tidsrammerne for høring af civilsamfundet tidligere har været for korte eller dårligt timede og bør være tilstrækkeligt tilpassede og fleksible med henblik på at muliggøre et fuldstændigt og omfattende input; påpeger, at dette har gjort det vanskeligere for interessenterne at udarbejde og tilrettelægge deres bidrag og oplysningsaktiviteter i betragtning af deres begrænsede kapacitet og finansielle ressourcer, navnlig hvis høringen er sammenfaldende med årlige ferier; opfordrer Kommissionen til at give civilsamfundet mulighed for at blive hørt året rundt i stedet for primært at fokusere på tidsbegrænsede muligheder for at komme med input; glæder sig over, at Kommissionen tillader indlæg på alle officielle EU-sprog; opfordrer Kommissionen til på forhånd at fastlægge og offentliggøre en tidsplan for kommende rapporter med datoer for de forskellige trin i processen, herunder en tidsplan for landebesøg samt datoen for offentliggørelsen af rapporten; bemærker, at høringen kan underbygges yderligere og tilskynder Kommissionen til opfølgning med civilsamfundets aktører vedrørende det input, de har givet;
D.

der henviser til, at talrige rapporter, suppleret med fotos og videoer, dokumenterer vilkårlige henrettelser af civile under den russiske besættelse af landsbyer og byer, anholdelser af civile uden behørig procedure og med mishandling, der udgør tortur, tilfælde af voldtægt af civile, herunder børn, begået af de russiske militære styrker og deres håndlangere, og brug af ustyret artilleri, klyngeammunition og personelminer under russiske angreb i befolkede områder; der henviser til, at Rusland anvender seksuel vold som krigsvåben til at nedbryde den ukrainske moral og som en form for tortur for at opnå tilståelser gennem voldtægt, tvungen eksponering og trusler om seksuel vold mod børn, kvinder og mænd eller deres slægtninge; der henviser til, at voldtægt som krigsforbrydelse er den vanskeligste forbrydelse at dokumentere på en måde, der kan bruges i en retssag og vil holde i retten; der henviser til, at ofre for seksuelle krigsforbrydelser kan have flere risici for diskrimination og stigmatisering ud over den fysiske skade; der henviser til, at tiden er af afgørende betydning for indsamlingen af bevismateriale og vidneudsagn og for ydelsen af medicinsk og psykologisk bistand til ofre for seksuel vold;
45.

understreger, at der sideløbende hermed er behov for yderligere nye egne indtægter for som minimum at dække NGEU's tilbagebetalingsomkostninger (hovedstol og renter) og sikre en bæredygtig finansiering af EU-budgettet på lang sigt for at undgå, at nye EU-prioriteter finansieres på bekostning af eksisterende EU-programmer og -politikker; er fast besluttet på nøje at overvåge gennemførelsen af den aftalte og retligt bindende køreplan for egne indtægter fra december 2020; opfordrer indtrængende Rådet til at fremskynde forhandlingerne om den første kurv af EU's egne indtægter, som omfatter indtægter fra CO 2 -grænsetilpasningsmekanismen, emissionshandelssystemet og en andel af overskuddet for de største og mest rentable multinationale selskaber med henblik på at nå frem til en aftale inden afslutningen af budgetproceduren for 2023; gentager sit krav om uden yderligere forsinkelse at indføre den anden kurv af nye egne indtægter, herunder en afgift på finansielle transaktioner, og opfordrer indtrængende Kommissionen til at forelægge et forslag inden december 2023; fremhæver behovet for at træffe yderligere foranstaltninger, hvis de foreslåede nye egne indtægter ikke bliver vedtaget eller ikke vil generere det forventede indtægtsniveau for EU-budgettet; påpeger betydningen af den regelmæssige dialog om egne indtægter mellem de tre institutioner i denne henseende;
51.

opfordrer de albanske myndigheder til at mindske risikoen for fattigdom og social udstødelse ved at forbedre adgangen til sociale ydelser, uddannelse og sundhedsydelser, navnlig for dårligt stillede befolkningsgrupper, såsom romaer og egyptere, minoritetsgrupper, personer med handicap og fattige; opfordrer indtrængende til, at der fastsættes en minimumslevestandard som et middel til at mindske risikoen for fattigdom; beklager, at budgetbevillingen for 2021 til uddannelse kun udgjorde 2,7 % af Albaniens BNP; opfordrer til øgede investeringer i moderniseringen af uddannelsessystemet for at sikre dets kvalitet og rummelighed;
32.

støtter forberedelserne til en EU-ledet international donorkonference for at bistå Belarus’ demokratiske kræfter; opfordrer EU til at samarbejde på operationelt plan med repræsentanter for de demokratiske kræfter i Belarus med henblik på at afslutte arbejdet med vedtagelsen af en køreplan med henblik på gennemførelsen af den økonomiske pakke og investeringspakke på 3 mia. EUR, som Kommissionen allerede har planlagt som et middel til at indfri det belarusiske folks demokratiske forhåbninger; opfordrer til politisk dialog mellem EU og Hvideruslands demokratiske kræfter med henblik på at søge en fælles vision for den nævnte støtteplan; fremhæver behovet for en omfattende offentlig debat med henblik på at opbygge offentlig støtte til et betydeligt engagement fra EU's side;
261.

foreslår, at der ydes EU-støtte og offentlig støtte til AI-opstartsvirksomheder gennem adgang til privat kapital og kvalificerede medarbejdere, evnen til at erhverve datasæt af høj kvalitet til oplæring af algoritmer og evnen til at opskalere ud over medlemsstatens grænser; understreger endvidere, at et meget effektivt politisk redskab til at støtte en opstartsøkonomi er en effektiv håndhævelse af konkurrencelovgivningen for at forhindre misbrug af dominerende markedsstilling og til at imødegå hindringer for markedsadgang; understreger i denne forbindelse, at EU bør optrappe sin indsats for at tilbyde SMV'er og opstartsvirksomheder udviklingsveje og -tjenester; mener, at dette kan omfatte indførelsen af et mentorsystem, der sætter erfarne AI-orienterede virksomheder i kontakt med mindre virksomheder, der ønsker at indføre teknologien; understreger, at manglende midler til at hyre et større antal juridiske rådgivere ofte udgør en hindring for adgangen til komplekse lovgivningsmiljøer for opstartsvirksomheder og iværksættere; understreger behovet for, at SMV'er får adgang til særlig juridisk og teknisk bistand; påpeger desuden behovet for at fremme partnerskaber, hvor AI-baserede virksomheder og nye virksomheder på markedet kan samarbejde; tilskynder Kommissionen og medlemsstaterne til at sørge for bedre rådgivning og mere konkret støtte gennem netværk, digitale knudepunkter, AI-undervisere, virksomhedsmentorer og retshjælpskontorer; understreger betydningen af folk-til-folk-udvekslingsprogrammer som Erasmus for unge iværksættere, og at de bør videreudvikles og fremmes;
47.

noterer sig Kommissionens nye retningslinjer for statsstøtteregler inden for klima, miljøbeskyttelse og energi og dens bestræbelser på at styrke retningslinjerne fra 2014 og tilpasse dem til den europæiske grønne pagt og støtter vedtagelsen af nye retningslinjer, der skal sikre balance mellem økonomisk og miljømæssig bæredygtighed; fastholder, at miljømæssigt bæredygtig statsstøtte er afgørende for at opfylde EU's mål for klima, energi og miljøbeskyttelse og samtidig sikre en retfærdig omstilling; fremfører, at offentlige og private investeringer i de teknologier, der er nødvendige for den grønne omstilling, er afgørende for opfyldelsen af den europæiske klimalov og navnlig for udviklingen af banebrydende innovative løsninger og relevante opskaleringsteknologier, der er nødvendige for at nå målet om klimaneutralitet; understreger, at ambitionsniveauet for »Fit for 55«-pakken vil kræve, at specifikke energisektorer modtager en vis grad af offentlig støtte for at håndtere omstillingen;
59.

glæder sig over, at EPPO blev operationel den 1. juni 2021; glæder sig over den første årsberetning; glæder sig over, at EPPO har indledt 576 efterforskninger, siden den blev operationel, og at den har anmodet om beslaglæggelse af i alt 154,3 mio. EUR, hvoraf beslaglæggelsen af 147 mio. EUR blev bevilget; er bekymret over EPPO's vurdering af, at de samlede skader forårsaget af svig og korruption beløber sig til 5,4 mia. EUR; beklager dybt, at fem medlemsstater — Polen, Ungarn (de to største modtagere af EU-midler), Sverige, Danmark og Irland — ikke deltager i EPPO; opfordrer disse medlemsstater til at tilslutte sig EPPO så hurtigt som muligt; er bekymret over, at Polen afviser enhver form for samarbejde med EPPO, samtidig med at landet kommer øverst blandt de ikkedeltagende lande med hensyn til antallet af efterforskninger, der involverer dets borgere; opfordrer indtrængende de ikkedeltagende medlemsstater til at undertegne samarbejdsaftaler med EPPO; er af den opfattelse, at medlemsstaternes manglende samarbejde med EPPO har en direkte indvirkning på beskyttelsen af EU's finansielle interesser; opfordrer Kommissionen til at tilskynde til deltagelse i EPPO gennem positive foranstaltninger;
10.

opfordrer Tjenesten for EU's Optræden Udadtil og medlemsstaterne til fortsat at støtte civilsamfundet og miljøorganisationer og humanitære organisationer, til at prioritere fremme af menneskerettigheder, demokrati, retsstatsprincippet, lighed og mediefrihed i Brasilien og til at samarbejde med internationale partnere om at fremme disse mål; anmoder EU's delegation i Brasilien om nøje at overvåge demokratiets tilstand i landet og yde logistisk og teknologisk støtte til menneskerettighedsforkæmpere, miljøforkæmpere og forkæmpere for oprindelige folk; opfordrer Kommissionen til at sikre, at dens samarbejdsbistand øger støtten til civilsamfundet, navnlig menneskerettighedsforkæmpere, oprindelige folk og traditionelle samfund; opfordrer EU-delegationen og medlemsstater med diplomatiske missioner i Brasilien til fuldt ud at gennemføre EU's retningslinjer vedrørende menneskerettighedsforkæmpere og til at yde al passende støtte til menneskerettighedsforkæmpere;
12.

opfordrer Kommissionen, medlemsstaterne og næstformanden i Kommissionen/Unionens højtstående repræsentant for udenrigsanliggender og sikkerhedspolitik til at ajourføre politikken for det østlige partnerskab, således at det kan forblive et forandringsskabende og meningsgivende instrument i den nuværende situation omkring den russiske angrebskrig mod Ukraine, som også truer sikkerheden i Ukraines nabolande og påvirker stabiliteten i regionen som helhed; gentager, at der er behov for regionalt samarbejde og øget integration mellem landene i Det Østlige Partnerskab;